ai4bharat/Pralekha huggingface dataset:
وزارت دفاع
وزیر دفاع جناب راج ناتھ سنگھ نے ڈیف ایکسپو - 2020 ویب سائٹ لانچ کی
نمائش کاروں کو ویب سائٹ پر جگہ کی شروعاتی بکنگ پر چھوٹ ملے گی
نئی دہلی،30/ستمبر۔ وزیر دفاع جناب راج ناتھ سنگھ نے لکھنؤ میں 5 تا 8 فروری 2020 کو منعقد ہونے والے ڈیف ایکسپو  کے گیارہویں ایڈیشن کی ویب سائٹ آج یہاں دہلی میں لانچ کی۔ نمائش کاروں کو ویب سائٹ www.defexpo.gov.in آن لائن خدمات فراہم کرتی ہے۔ اس کے علاوہ یہ ویب سائٹ ڈی پی ایس یو اور آرڈیننس فیکٹریوں کو پیداوار کے بارے میں مکمل جانکاری فراہم کراتی ہے۔
ویب سائٹ نمائش کاروں کو پہلے آؤ پہلے پاؤ کی بنیاد پر ان کی ضرورتوں کے مطابق آن لائن رجسٹریشن کرانے اور جگہ بک کرانے کی سہولت دیتی ہے۔ اس کے علاوہ آن لائن ادائیگی اور بزنس ٹو بزنس میٹنگوں کے لئے کانفرنس ہال اور دیگر مقامات کی بکنگ کی سہولت فراہم کرتی ہے۔ نمائش کار 31 اکتوبر 2019 سے پہلے ویب سائٹ پر جگہ بک کرکے شروعاتی چھوٹ کا فائدہ اٹھاسکتے ہیں۔
ڈیف ایکسپو میں تجارت کے دنوں کے دوران 5 تا 7 فروری 2020 تک جانے کے لئے تاجر ویب سائٹ پر اپنے ٹکٹ خرید سکتے ہیں۔ 8 فروری 2020 کو عام شہریوں کے لئے داخلہ مفت رہے گا۔ تاہم عام لوگوں کو اس کے لئے ویب سائٹ پر اپنا اندراج کرانا ہوگا اور ان کے رجسٹرڈ ای میل پتے پر ای ٹکٹ بھیج دیئے جائیں گے۔ نمائش کار اور عام شہری ویب سائٹ پر ’’ہم سے رابطہ کریں‘‘ مینو کا استعمال کرکے جانکاری حاصل کرسکتے ہیں۔
ڈیف ایکسپو 2020 کے کوریج کے لئے میڈیا اہلکار ویب سائٹ پر آن لائن اپنا اندراج کرسکتے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔م ع۔م ر(
U-4403
(Visitor Counter : 71
وزارت آیوش
آیوش کی وزارت خصوصی مہم 3.0 کے لیے پوری طرح تیار ہے، التوا کو کم کرنے کے لیے اہداف مقرر کیے ہیں
آیوش کی وزارت خصوصی مہم 3.0  پہل کے مطابق قومی اداروں، تنظیموں، تحقیقی کونسلوں، ماتحت اداروں وغیرہ میں کام کرنے کی جگہوں اور اس کے اپنے احاطے میں بے ترتیبی کو ختم کرنے اور بہتر بنانے کے لیے پوری طرح تیار ہے۔ وزارت نے خصوصی مہم کے لیے کامیابی کے ساتھ اہداف کی نشاندہی کر لی ہے اور اہداف کو مقررہ وقت میں، مربوط طریقے سے حاصل کرنے کے لیے تمام کوششیں جاری ہیں اور متعین کردہ اہداف واضح طور پر مطلوبہ مرئیت کے حامل ہوں گے۔
مہم 3.0 کی تیاری 15 ستمبر 2023 سے شروع ہوئی تاکہ مہم کی مدت کے دوران صفائی کے لیے انجام دیے جانے والے اہداف کی نشاندہی کی جا سکے۔ اصل مہم 2 اکتوبر سے شروع ہوئی جس کے دوران جگہ کا انتظام اور دفاتر میں کام کی جگہ کے تجربے کو بڑھانے پر خصوصی توجہ دی جائے گی۔ مہم 3.0 صفائی کے اعلیٰ ترین معیارات کو برقرار رکھنے اور خدشات کو دور کرنے کا تازہ ترین قدم ہے۔
خصوصی مہم 3.0 کے تیاری کے مرحلے کے دوران، زیر التوا معاملات کو کم کرنے اور مہم کی مدت کے اندر سبھی کو ٹھکانے لگانے کے لیے تمام اہداف مقرر کیے گئے ، جیسا کہ آیوش کی وزارت نے نشاندہی کی ہے، اب تک زیر التوامعاملات درج ذیل ہیں: ممبران پارلیمنٹ کے حوالہ جات 30، پارلیمانی یقین دہانی 17، عوامی شکایات 72، پی ایم او حوالہ جات 3، عوامی شکایات 21، فائلوں کا انتظام 305۔ وزارت خصوصی مہم 3.0 کے دوران ان تمام زیر التوا معاملات کو نمٹانے کا ہدف رکھتی ہے۔
وزارت نے دفتر کے احاطے میں صفائی کی تمام نشاندہی کی گئی جگہوں کا معائنہ کیا ہے اور تمام سینئر افسران کو ہدایت دی ہے کہ وہ مہم کے دوران ہدف کو حاصل کرنے کے لیے اپنی پوری کوشش کریں۔ روزانہ کی پیش رفت کی نگرانی ایک کلی طور پر وقف ٹیم کر رہی ہے۔
سوچھتا ہی سیوا مہم کے ایک حصے کے طور پر، آیوش وزارت کی صفائی مہم پورے ہندوستان میں منائی گئی اور مختلف سرگرمیاں انجام دی گئیں۔ اداروں، تنظیموں، کونسلوں نے اپنے احاطے، محلے، عوامی مقامات جیسے بس اسٹینڈ، پارکس، جڑی بوٹیوں کے باغات، یہاں تک کہ جھیلوں، تالابوں وغیرہ کی صفائی کا کام انجام دیا۔ سینئر عہدیداروں اور آیوش برادری نے مہم کے ایک حصے کے طور پر آیوش بھون اور آس پاس علاقہ کی صفائی کی۔
سوچھتا مہم کی طرح، آیوش کی وزارت نے مختلف ریاستوں/ مرکز کے زیر انتظام علاقوں، ریسرچ کونسلوں، قومی اداروں، ماتحت اداروں اور دیگر قانونی اداروں سے بھی متعلقہ سرگرمیوں کو انجام دینے کی درخواست کی ہے۔ یہاں یہ بات قابل ذکر ہے کہ زیر التواء معاملات کو نمٹانے میں پہلے کی گئی کوششوں کے نتیجے میں قابل ذکر کامیابیاں حاصل ہوئی ہیں اور وزارت مجموعی درجہ بندی میں بہتری لانے کے اہل ہے۔
وزیراعظم کا دفتر
وزیراعظم کا بھارت کی انقلابی شخصیت چندرشیکھر آزاد کو اُن کے یوم پیدائش پر خراج عقیدت
نئی دہلی،23؍جولائی،وزیراعظم جناب نریندر مودی نے بھارت کی انقلابی شخصیت چندر شیکھر آزاد کو اُن کے یوم پیدائش پر خراج عقیدت پیش کیا۔
وزیراعظم نے کہا ’’ بھارت ماتا کے بہادر بیٹے چندر شیکھر آزاد کو اُن کے یوم پیدائش پر میرا عاجزانہ خراج عقیدت۔ وہ ایک نڈر اور پر عزم انقلابی تھے، جنہوں نے ملک کی آزادی کے لئے اپنی زندگی کی قربانی دے دی۔ ان کی شجاعت کی داستان اہل وطن کے لئے جذبے کا وسیلہ ہے‘‘۔
۔۔۔۔۔۔۔۔۔۔۔

U-3330
(Visitor Counter : 51
بجلی کی وزارت
سمندری طوفان ‘بیپرجوئے’: بجلی کے مرکزی وزیر نے گجرات اور راجستھان کے ساحلی علاقوں کے لئے بجلی کی فراہمی اور فوری بحالی کے انتظامات کا جائزہ لیا
ہنگامی بحالی کا نظام  کے ساتھ ضروری افراد اور سامان اہم مقامات پر تعینات کئے جائیں گے
مانیسر اور وڈودراکے کنٹرول روم میں ساتوں دن 24گھنٹے پاورگرڈسیٹ اپ قائم کئے جائیں گے ۔ ان ریاستوں میں نیشنل لوڈ ڈسپیچ سنٹر  بروقت کارروائی کے لئے گرڈ سپلائی کی لگاتارنگرانی کررہاہے
بجلی کے مرکزی وزیر جناب آر کے سنگھ نے آج بجلی کی وزارت کے سینئرافسروں سینٹرل الیکٹریسٹی اتھارٹی سے گرڈ کنٹرولر آف انڈیا اورپی جی سی آئی ایل کے افسروں کے ساتھ میٹنگ کی تاکہ گجرات اورراجستھان کے ساحلی علاقوں میں بجلی کی سپلائی کے رکھ رکھاؤکے لئے تیاریوں کا جائزہ لیاجاسکے ، جن کا سمندری طوفان بیپرجوئے سے متاثرہونے کا امکان ہے ۔انھوں نے فون پر گجرات کے بجلی کے وزیرکے ساتھ مختلف ضروری انتظامات پرتبادلی خیال بھی کیا۔ مرکزی وزیر نے سبھی متعلقہ لوگوں کو سخت ہدایات دیں کہ وہ ریاستوں کو مستحکم گرڈ سپلائی کے رکھ رکھاؤکے لئے ضروری اقدامات کریں اورصورت حال کی مسلسل نگرانی کریں ۔ جو سمندری طوفان سے متاثرہوسکتے ہیں ، انھوں نے اہم مقامات پرضروری سامان اورافراد تعینات کئے جانے کے ساتھ ہنگامی بحالی کے نظام کے لئے انتظامات کرنے کی بھی ہدایات دی ۔ تاکہ کسی تاخیرکے بغیربحالی کاکام کیاجاسکے ۔ جناب آرکے سنگھ نے پی جی سی آئی ایل کو بھی ہدایت کی کہ وہ اسٹیٹ ٹرانسمیشن لائن اور بجلی کی تقسیم کے نیٹ ورک کی بحالی کے لئے گجرات پاور محکمے کو تمام ممکنہ امداد اورتعاون فراہم کریں ۔
پاورگرڈ موسم کے حالات کی قریب سے نگرانی کررہاہے اور اس کے ترسیلی نظام کی مستقل نگرانی بھی کررہاہے ، اس کے علاوہ مانیسراورودودرا میں ساتوں دن 24گھنٹے کنٹرول روم قائم کئے گئے ہیں ۔
بجلی کے سیکٹراورپاورگرڈکے بحران کے علاوہ آفات کے بندوبست کے منصوبے کے لئے سی ای اے کے بحران سے نمٹنے کے منصوبے کے مطابق حسب ذیل احتیاطی اقدامات کئے گئے ہیں ۔
اہم مقامات پر ای آرایس تربیت یافتہ افرادی قوت کے ساتھ ای آرایس ٹاورس کی دستیابی
گاڑی اورٹی اینڈ پی کے ساتھ فٹرس کی دستیابی
ترسیلی لائن اورسب اسٹیشن کے لئے فاضل پرزوں کی دستیابی
وھیکل ، ہنگامی لائٹس ، ٹرانسفارمرآئیل کے لئے ڈی جی سیٹس ، ڈی واٹرنگ پمپ اورڈیزل
ساحلی علاقوں کے آس پاس کے مقامات میں ترسیلی لائنس کی خصوصی پیٹرولنگ
ہائیڈرا، کرینس اور گیس کٹرکے لئے ٹائی اپ
نیشنل لوڈ ڈسپیچ سنٹر لوڈنگ یابجلی پیداکرنے میں نگرانی کے لئے ان ریاستوں میں گرڈ سپلائی کی لگاتارنگرانی کررہاہے اور بروقت کارروائی بھی کررہاہے تاکہ گرڈکے مستحکم آپریشن کو یقینی بنایاجاسکے اور بہترین ممکنہ طریقے سے دیگرترسیلی لائنوں کے ذریعہ بجلی کی متبادل سپلائی کوبھی یقینی بنایاجاسکے ۔این ایل ڈی سی نے بجلی پیداکرنے کے اسیٹیشن ٹرانسمیشن لائنزاورسب اسٹیشن کی نشاندہی بھی کی ہے، جو سمندرطوفان سے متاثرہوئے ہیں ۔ این ایل ڈی سی نے ہرمتوقع صورت حال سے نمٹنے کے لئے ایک تفصیلی ہنگامی منصوبہ پہلے ہی تیارکرلیاہے ۔
الیکٹرانکس اور اطلاعات تکنالوجی کی وزارت
الکیش کمار شرما نے الیکٹرونکس اور اطلاعاتی ٹکنالوجی کی وزار ت کے نئے سکریٹری کی حیثیت سے اپنا عہدہ سنبھالا
الکیش کمار شرما نے آج یہاں الیکٹرانکس اور اطلاعاتی ٹکنالوجی کی وزارت  کے سکریٹری کی حیثیت سے اپنا عہدہ سنبھال لیا ہے وہ کیرالہ کاڈر سے 1990 کے بیج کے انڈین مسٹریٹو سروسز کے عہدیدار ہیں۔
جناب الکیش کمار شرما ، اس سے پہلے حکومت ہند کی کیبنیٹ سکریٹری میں ایڈیشنل سکریٹری اور سکریٹری کی حیثیت سے خدمات انجام دے چکے ہیں۔ انہیں تفویض کی گئیں دیگر ذمہ داریوں کے علاو ہ جناب شرما ، بنیادی ڈھانچہ ،اقتصادیات ،خزانہ ،صنعت ،زراعت اور مرکزی حکومت کی تمام معلقہ وزارتوں کی کابینہ تجاویز کی نگرانی کررہے تھے۔
جناب شرما اکتوبر 2015 سے ستمبر 2019 تک نیشنل انڈسٹریل کوریڈور ڈیولپمنٹ کارپوریشن لمیٹڈ اس سے قبل کے چیف ایگزیکٹوآفیسر سی ای او مینجنگ ڈائریکٹر کے طورپر فرائض انجام دے چکے ہیں۔ وہ نیشنل انڈسٹریل کوریڈور ڈیولپمنٹ اینڈ امپلی مینٹیشن ٹرسٹ  کے سی ای او بھی رہ چکے ہیں۔
حکومت ہند ، انڈسٹریل کوریڈور یعنی صنعتی راہداری کو مینوفیکچرنگ اور سرمایہ کاری سے متعلق عالمی مقامات کے طور پر تعمیر کررہی ہے ،جس کے لئے عالمی معیار کے بنیادی ڈھانچے اور معاون پالیسی فریم ورک کی معاونت کے ساتھ سرمایہ کاری سے متعلق خطے قائم کئے جارہے ہیں۔ وہ حکومت ہند کے نیتی آیوگ کے ذریعہ قائم پروگرام/ پروجیکٹ بندوبست سے متعلق ٹاسک فورس کے ایک رکن بھی رہ چکے ہیں۔
وہ تین سال تک  حکومت ہند کی سڑک ٹرانسپورٹ اور شاہراہوں کی وزارت میں جوائنٹ سکریٹری کی حیثیت سے بھی خدمات انجام دے چکے ہیں۔ اس عرصے کے دوران انہوں نے قومی شاہراہوں کی منصوبہ بندی ، تحویل اراضی ، جنگلات اور ماحولیات سے متعلق منطوریوںکی حصولیابی ،قومی شاہراہوں کے پروجیکٹوں کا جائزہ اور نگرانی ، ریلویز ، دفاع اور دیگر ایجنسیوں کے ساتھ تال میل اور قومی شاہراہوں پر ٹول اورٹول سے متعلق پالیسی سے وابستہ سبھی امور کا کام کاج بھی سنبھا ل چکے ہیں ۔
وہ انڈین ہائی ویز منجمنٹ کمپنی لمٹیڈ کے چئرمین بھی رہ چکے ہیں اور انہو ں نے ٹول کی رقم اکٹھا کرنے سے متعلق فاسٹیگ نظام پر عمل در آمد کیا ہے۔
جناب شرما نے شہری ترقی اورغربت کے خاتمے کے محکمے کے نیشنل پروجیکٹ ڈائریکٹر کے طور پر تین سال تک  تک اقوام متحدہ کے ترقیاتی پروگرام  کے ساتھ بھی کام کیا ہے۔
کیرالہ ریاست میں اُنھوں نے ستمبر 2019 سے مارچ 2021 تک کوچی میٹرو ریل لمیٹیڈ کوچی کے مینیجنگ ڈائریکٹر اور خصوصی پروجیکٹ -بنیادی ڈھانچہ اور صنعتوں کے ایڈیشنل چیف سکریٹری کی حیثیت سے بھی فرائض انجام دئے ہیں جہاں انہوں نے نیم تیز رفتار ریل، ہوائی اڈے، بندرگاہوں، اسمارٹ شہروں، ملٹی موڈل ٹرانسپورٹ ہب، فضلے سے توانائی تیار کرنے سے متعلق پروجیکٹوں، کوچی-بنگلور صنعتی کاریڈور اور انڈسٹریل ٹاؤن شپ اور اسمارٹ مینوفیکچرنگ کے مربوط کلسٹرس جیسے بنیادی ڈھانچوں کے بڑے پروجیکٹوں پر عمل درآمد کے کاموں کی نگرانی کے فریضے انجام دئے ہیں۔
جناب شرما نے کیرالہ ٹورازم ڈیولپمنٹ کارپوریشن ، کیرالہ اسٹیٹ انڈسٹریل ڈیولپمنٹ کارپوریشن، کیرالہ منرلز اینڈ میٹلز لمیٹیڈ، مالابار سیمنٹ لمیٹیڈ اور کیرالہ اسٹیٹ الیکٹرونکس ڈیولپمنٹ کارپوریشن کے مینیجنگ ڈائریکٹر کے طور پر بھی کام کیا ہے۔ انہوں نے کیرالہ سرکار کے کیرالہ ٹورازم کے ڈائریکٹر اور انڈسٹریل اینڈ انویسٹمنٹ پروموشن کے سکریٹری کی حیثیت سے خدمات انجام دے چکے ہیں۔
جناب الکیش کمار شرما نے کیرالہ میں سات سال کے دوران اپنی دو مدتوں میں ‘‘گوڈس اون کنٹری’’ کو برانڈ کی شکل دینے اور کیرالہ سیاحت کو فروغ دینے میں ایک کلیدی کردار ادا کیا ہے۔
بھاری صنعتوں کی وزارت
خزانے اور کارپورٹ امور کی مرکزی وزیر نے بیٹری منتقلی سے متعلق پالیسی اور انہیں ایک دوسرے کے ذریعہ استعمال کئے جانے کے معیارات تشکیل دینے کی تجویز کا اعلان کیا
نجی شعبے کی حوصلہ افزائی کی جائے گی کہ وہ ، بیٹری یا توانائی کو، ایک سروس کی شکل دینے کے لئے ، اسے دیرپا اور اختراعی کاروبار کی شکل دے
خزانہ اور کارپوریٹ امور کی مرکزی وزیرمحترمہ نرملا سیتا رمن نے آج پارلیمنٹ میں 23-2022 کا مرکزی بجٹ پیش کرتے ہوئے ، بڑے پیمانے پر چارجنگ اسٹیشن قائم کرنے کے لئے شہری علاقوں میں جگہ کی تنگی کا ذکر کیا اور بیٹری کو منتقل کرنے سے متعلق پالیسی نیزبیٹری کو ایک دوسرے کے ذریعہ استعمال کئے جانے سے متعلق معیارات تشکیل دینے کی تجویز کا اعلان کیا۔ وزیرموصوف نے کہا ،‘‘ نجی شعبے کی حوصلہ افزائی کی جائے گی کہ وہ بیٹری یا توانائی کو، ایک سروس کی شکل دینے کے لئے ، اسے دیرپا اور اختراعی کاروبار کی شکل دے۔انہوں نے یہ بھی کہا کہ اس سے ای وی نظام کی مستعدی میں اضافہ ہوگا۔
وزیرخزانہ نے یہ بھی کہا کہ ہم شہری علاقوں میں سرکاری ٹرانسپورٹ کے استعمال کو بڑھاوا دیں گے۔ اس کے لئے صاف ستھری ٹکنالوجی اور حکمرانی کے طریقے ، خاص طور پر زیادہ آمدورفت والے علاقوں میں روایتی ایندھن کا ہر گز استعمال نہ کرنے کی پالیسی اور ای وی گاڑیاں فراہم کی جائیں گی۔
پیدوار سے متعلق ترغیبی اسکیم کے بارے میں محترمہ سیتا رمن نے کہا ،‘‘ آتم نربھر بھارت کے ویژن کے حصول کے لئے 14 شعبوں میں پیداواریت سے متعلق ترغیب کا زبرست استقبال کیا گیا ہے۔ جس میں اگلے پانچ سال کے دوران روزگارکے 60 لاکھ نئے موقعے تشکیل پانے اور 30 لاکھ کروڑ کی اضافی پیداوار کی امید ہے۔
سماجی انصاف اور تفویض اختیارات کی وزارت
پردھان منتری پی وی ٹی جی ڈیولپمنٹ مشن
مشن کا مقصد مخصوص قبائلی گروپ ’سی ‘ کی سماجی واقتصادی حالت کو بہترکرناہے
سماجی اوراقتصادی طورپر پسماندہ درج فہرست قبائل کی ہدف شدہ اسکیموں کے نفاذ کے لئے حکومت نے بجٹ 24-2023میں پردھان منتری پی وی ٹی جی ڈیولپمنٹ مشن کااعلان کیاہے ۔ اس مشن کا مقصد خاص طورپر کمزورقبائلی گروپوں کی سماجی واقتصادی حالت کو بہترکرنا اورانھیں محفوظ گھر، صاف پینے کا پانی اور بیت الخلاء جیسی بنیادی سہولیات فراہم کرنے کے ساتھ ساتھ تعلیم ، صحت اورغذائیت ، سڑک اورمواصلاتی رابطہ اور پائیدار ذریعہ معاش جیسے مواقع تک رسائی فراہم کرناہے ۔ اس مشن کے لئے درج فہرست قبائل کے ترقیاتی ایکشن پلان سے 15ہزار کروڑروپے دستیاب کرائے گئے ہیں ، جس کی مدد سے اس مشن کے تحت اگلے تین برسوں میں مختلف سرگرمیاں انجام دی جائیں گی ۔
یہ معلومات سماجی انصاف اورتفویض اختیارکے وزیرمملکت جناب اے نرائن سوامی نے آج راجیہ سبھا میں ایک سوال کے تحریری جواب میں دی ۔
شہری ہوابازی کی وزارت
مارچ 2023 تک کولکتہ، پونے، وجئے واڑہ اور حیدرآباد ہوائی اڈوں پر ڈیجی یاترا نافذ کی جائے گی
ڈیجی یاترا پالیسی ایک پہل ہے جسے شہری ہوابازی کی وزارت نے چہرے کی شناخت کی ٹیکنالوجی کا استعمال کرتے ہوئے بائیو میٹرک بورڈنگ سسٹم کے لیے شروع کیا ہے۔ اس کا مقصد ہوائی اڈوں پر مسافروں کو بغیر کسی رکاوٹ اور بغیر کسی پریشانی والا تجربہ فراہم کرانا ہے۔ اس کا بنیادی مقصد متعدد ٹچ پوائنٹس پر ٹکٹ اور آئی ڈی کی تصدیق کی ضرورت کو ختم کرکے اور ڈیجیٹل فریم ورک کا استعمال کرتے ہوئے موجودہ انفراسٹرکچر کے ذریعے بہتر تھرو پٹ حاصل کرتے ہوئے مسافروں کے تجربے کو بہتر بنانا ہے۔ پروجیکٹ عملدرآمد کے مرحلےمیں ہے۔ ڈیجی یاترا پر عمل درآمد کا خرچ ایئرپورٹ آپریٹرز کے ذریعہ کیا جارہا ہے۔ شہری ہوا بازی کی وزارت اس کے نفاذ کے لیے کوئی بجٹ امداد فراہم نہیں کرا رہی ہے۔ ڈیجی یاترا کی وسیع تشہیر کے لیے ایئر پورٹ آپریٹرز اور ایئر لائن آپریٹرز اندرونِ پرواز اعلانات، بورڈنگ پاسز کے ذریعے پبلسٹی، ہیلپ ڈیسک سپورٹ فراہم کرنے اور ہوائی اڈوں پر بینر لگا رہے ہیں اور فلمیں وغیرہ د کھا رہے ہیں۔ سوشل میڈیا کے ذریعے بھی پبلسٹی کی جا رہی ہے۔ ایئرپورٹس اتھارٹی آف انڈیا  نے کولکتہ، پونے، وجئے واڑہ اور وارانسی ہوائی اڈوں پر بائیو میٹرک بورڈنگ سسٹم کے نفاذ کے لیے کام کا ٹھیکہ دے دیا ہے۔
ڈیجی یاترا کو مرحلہ وار طریقے ہوائی اڈوں پر لاگو کیا جائے گا۔ پہلے مرحلے میں، دہلی، بنگلور اور وارانسی ہوائی اڈوں پر یکم دسمبر 2022 کو ڈیجی یاترا کا آغاز کیا گیا ہے تاکہ مسافروں کو چہرے کے بائیو میٹرکس پر مبنی کنٹیکٹ لیس، پیپر لیس چیک ان اور بورڈنگ کا عمل فراہم کیا جا سکے۔ مرحلہ 1 کے تحت ڈیجی یاترا کو مارچ 2023 تک کولکتہ، پونے، وجئے واڑہ اور حیدرآباد کے ہوائی اڈوں پر اور مرحلہ وار طریقے سے ملک کے مختلف ہوائی اڈوں پر لاگو کرنے کا منصوبہ ہے۔ ہوا بازی کے شعبے کی ڈیجیٹل تبدیلی ایک مسلسل کوشش ہے۔ ضرورت کے مطابق ہوابازی کے شعبے میں مختلف کاموں کا ڈیجیٹلائزیشن کیا جارہا ہے۔
میسرزڈاٹا ایوولو سولیوشنز نے ایف آر ٹی پر مبنی ڈیجی یاترا سنٹرل ایکو سسٹم تیار کیا ہے۔ اس کا انتخاب اٹل انوویشن مشن کے تحت نیتی آیوگ کے ذریعے چلائے جانے والے ایک قومی اسٹارٹ اپ چیلنج کے ذریعے کیا گیا ہے۔
ڈیجی یاترا مسافروں کو ہوائی اڈوں پر بغیر کسی رکاوٹ اور بغیر کسی پریشانی والا تجربہ فراہم کرانے کے لیے ایک رضاکارانہ سہولت ہے۔ ڈیجی یاترا کے عمل میں، مسافر کی ذاتی طور پر قابل شناخت معلومات  ڈیٹا کا کوئی مرکزی ذخیرہ نہیں ہے۔ مسافر کا تمام ڈیٹا انکرپٹڈ اور مسافر کے اسمارٹ فون کے والیٹ میں محفوظ کیا جاتا ہے اور صرف ایک محدود مدت کے لیے اس ہوائی اڈے کے ساتھ شیئر کیا جاتا ہے جہاں سے مسافر سفر شروع کررہا ہے،جہاں مسافر کے ڈیجی یاترا آئی ڈی کی تصدیق کی ضرورت ہوتی ہے۔ پرواز کے 24 گھنٹے کے اندر ڈیٹا کو سسٹم سے صاف کر دیا جاتا ہے۔ ڈیجی یاترا کے نفاذ کے ساتھ جو سہولیات فراہم کی جاتی ہیں اس سے ایف آر ٹی کے ذریعے بغیر ٹچ کے مسافر وں کی تصدیق ہوجاتی ہیں جس کے نتیجے میں مختلف ٹچ پوائنٹس جیسے ہوائی اڈے میں داخلے، سیکورٹی ہولڈ ایریا  اور بورڈنگ ایریا میں سی آئی ایس ایف کی کوئی مداخلت نہیں ہوتی اور وقت کی بچت ہوتی ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-1124
(Visitor Counter : 106
بھاری صنعتوں کی وزارت
ہندوستان نیوز پرنٹ لمیٹیڈ
نئی دہلی،11 فروری / بھاری صنعتوں اور سرکاری صنعتی اداروں کے وزیر جناب پرکاش جاوڑیکر نے ایک سوال کے تحریری جواب میں آج لوک سبھا کو بتایا کہ نیشنل کمپنی آف لاء ٹرائبیونل  کوچی بینچ کے اجلاس میں 28 نومبر ، 2019 ء کو ایک قرض دار ہندوستان نیوز پرنٹ لمیٹیڈ  کے ذریعے یہ درخواست داخل کی گئی تھی ، جس میں انسولونسی اور بینک رپسی کوڈ  ، 2016 کے تحت کارپوریٹ انسولونسی کا عمل شروع کرنے  اور ایچ این ایل کے لئے انٹرم ریزولیوشن پروفیشنل  تقرر کرنے کے لئے ہدایت دینے کی درخواست کی گئی تھی ۔
ایچ این ایل کی اصل کمپنی ہندوستان پیپر کارپوریشن لمیٹیڈ  ، این سی ایل ٹی نئی دلّی بنچ اور نیشنل کمپنی لاء اپیلیٹ ٹرائبیونل  کے احکامات کے مطابق تحلیل ہونے کے عمل میں ہے ۔
25 نومبر ، 2019 ء کو این سی ایل ٹی ، نئی دلّی کو تحلیل ہونے اور ایچ این ایل میں ایچ پی سی کے صد فی صد حصص کو حکومتِ کیرالہ کے ہاتھ فروخت کر دینے کی اجازت دی گئی ہے ۔
۔ ۔ ۔ ۔ ۔

U. No. 707
(Visitor Counter : 98
وزارت دفاع
بھارتی بحریہ ۔۔ موزمبیق میں 19 مارچ ، 2019 کو آئے طوفان ’ آئی ڈی اے آئی ‘ کے سلسلے میں پہلا راحت رساں
نئی دلّی ، 20 مارچ موزمبیق میں 15 مارچ ، 2019 کو آئے طوفان کے باعث حکومت موزمبیق کی جانب سے انسانی ہمدردی اور قدرتی آفات سے راحت فراہم کرانے کے سلسلے میں موصول در خواست کے پیش نظر ؍ سدرن انڈین اوشن میں تعینات بھارتی بحریہ کے فرسٹ ٹریننگ اسکویڈرن کے جہازوں  کوموزمبیق کے ساحل کی جانب روانہ کر دیا گیاہے ۔ آئی این ایس سجاتا ، آئی سی جی ایس سارتھی کے ہمراہ 18 مارچ ، 2019 کی صبح کو بیرا کی بندرگاہ پر پہنچ گئے جبکہ آئی این ایس شردُل 19 مارچ ، 2019 کی صبح کو موزمبیق پہنچا اور مقامی انتظامیہ کو ضروری امداد فراہم کرائی ۔ بندر گاہ پر
پہنچنے کے بعد بھارتی بحریہ کے جہازوں نے فوری طور پر مقامی انتظامیہ کے ساتھ مل کر راحت رسانی کا کام شروع کر دیا ہے۔
طوفان آئی ڈی اے آئی کے باعث موزمبیق کے بیرا شہر میں 15 مارچ ، 2019 کی علی الصبح مرکزی اور شمالی علاقے میں زمین کھسکنے سے بڑے پیمانے پر تباہی اورہلاکتیں واقع ہوئی ہیں ۔ ابتدائی اعداد و شمار سے ظاہر ہوتا ہے کہ بیرا شہر میں سب سے زیادہ تباہی اور بڑے پیمانے پر بنیادی ڈھانچے کو نقصان پہنچا ہے ۔ اس طرح کی بھی اطلاعات ملی ہیں بیرا بندر گاہ کے نزدیک بوزی کے مقام پر تقریباً پانچ ہزار افراد کو فوری طور پر نکالنے کی ضرورت ہے ۔ بھارتی بحریہ کی جانب سے متاثرہ افراد کو محفوظ طور پر نکالنے کا کام مقامی حکام کے تعاون اور مشورے سے جاری ہے ۔ موزمبیق کے دفاعی حکام کو انسانی بنیاد پر امداد اور تباہ کاری سے راحت دلانے کا کام خوراک ، ادویات اور کپڑوں کی فراہمی سمیت مکمل کر لیا گیا ہے ۔ پینے کے پانی کی فراہمی کے انتظامات کے لئے پیش رفت جاری ہے ۔
موزمبیق کے عزت مآب وزیر دفاع نے امدادی کام کا جائزہ لینے کے لئے بھارتی بحریہ کے جہازوں کا دورہ کیا ۔ بھارتی بحری جہاز سجاتا کے فرسٹ ٹریننگ اسکویڈرن کے سینئر افسر کیپٹن ورون سنگھ ، این ایم نے موزمبیق کی بحریہ کو واضح کیا کہ بھارتی بحریہ کی جانب سے انسانی بنیاد پر ہمدردی اور راحت رسانی کے کام میں کوئی دقیقہ فرو گزاشت نہیں کیا جائے گا ۔ بھارتی بحریہ کے جہاز شردل پر ہیلی کاپٹر مقامی ہوائی اڈے سے کام کر رہے ہیں ۔
مقامی حکام کی جانب سے خوراک ، پانی کمبل اور دیگر ضروری امداد کی مانگ کے پیش نظر بھارتی بحری جہازوں پر طبی کیمپ قائم کئے جانے کی توقع ہے ۔ صورت حال پر کڑی نظر رکھی جا رہی ہے اور بھارتی بحریہ موزمبیق میں مقامی آبادی کو تمام ضروری امداد فراہم کرنے کے لئے تیار ہے ۔
۔ ۔ ۔ ۔ ۔ ۔
(U . 1626
م ۔ ر ۔ ر۔
سماجی انصاف اور تفویض اختیارات کی وزارت
حکومت نے درج فہرست ذاتوں کے طلبا کے لئے پوسٹ میٹرک اسکالرشپ پر نظرثانی کی : جناب رتن لال کٹاریا
سماجی انصاف و اختیارکاری کے وزیر مملکت جناب رتن لال کٹاریا نے آج لوک سبھا میں ایک تحریری جواب میں یہ اطلاع دی ہے کہ حکومت نے درج فہرست ذاتوں کے طلبا کے لئے پوسٹ میٹرک اسکالرشپ کے فنڈنگ طریقہ کار پر نظرثانی کی ہے اور ہر سال 5 فیصد سالانہ اضافہ کے ساتھ،اسکیم کی 2017 ۔18 سے 2019۔20 تک تین سال کی مدت کے لئے اوسط مطالبے کے مرکز اور ریاستوں/ مرکز کے زیر انتظام علاقوں  کےدرمیان 60:40 شیئرنگ تناسب کو اپنالیا ہے۔
کورس گروپ کے لئے طے شدہ شرحوں کے مطابق، اس اسکیم کے تحت طلبا کو فراہم کی جانے والی مجموعی سالانہ امداد ، کورس کی ناقابل واپسی مکمل فیس اور تعلیمی مشاہرہ ہوگی۔
نظرثانی شدہ اس اسکیم کا مقصد ریاستوں / مرکز کے زیر انتظام علاقوں کے ذریعہ شناخت کیے جانے والے درج فہرست ذاتوں کے غریب تر ین گھرانوں پر مثبت اثرات مرتب کرنا ہے۔
22۔2021 سے شروعات کرتے ہوئے، اسکیم میں مرکزی شیئر طلبا کے بینک کھاتوں میں راست طور پر ڈی بی ٹی موڈ کے تحت جاری کیا جائے گا، جس سے جعل سازی کے امکانات کم ہوں گے۔ یہ اسکیم بروقت فراہمی، جامع جوابدہی، مسلسل نگرانی اور مکمل شفافیت کے اصولوں پر مبنی ہے ۔ یہ اسکیم بہترین سائبر سلامتی اقدامات کے ساتھ ایک آن لائن پلیٹ فارم کے توسط سے چلائی جائے گی جس سے فنڈ کے غلط استعمال کے امکانات ختم ہوجائیں گے۔اس کے علاوہ، گرام پنچایتوں کے نوٹس بورڈس، اسکول کمیٹیوں، استاذ ۔ والدین ایسو سی ایشن میٹنگوں میں بات چیت اور دیگر عوامی بیداری اقدامات کے توسط سے اسکیم کے بارے میں ریاستی حکومتوں/ مرکز کے زیر انتظام علاقوں کے ذریعہ بیداری مہمات چلائی جائیں گی جس سے غلط استعمال کے امکانات سے بچا جا سکے گا۔
________
ش ح ۔اب ن
U-1085
(Visitor Counter : 114
وزارت دفاع
دفاعی شعبے میں در آمدات اور برآمدات
وزارت دفاع کو فراہم کردہ 2017-18 سے 2022-23 تک کے بجٹ تخمینوں ،نظرثانی شدہ تخمینوں  میں خالص بجٹ کی تفصیلات  درج ذیل ٹیبل میں دی گئی ہیں:

|
|
سال
|
|
بی ای تخصیص
|
|
آر ای تخصیص
|
|
2017-18
|
|
3,59,854.12
|
|
3,74,003.85
|
|
2018-19
|
|
4,04,364.71
|
|
4,05,193.85
|
|
2019-20
|
|
4,31,010.79
|
|
4,48,820.10
|
|
2020-21
|
|
4,71,378.00
|
|
4,84,736.06
|
|
2021-22
|
|
4,78,195.62
|
|
5,02,883.54
|
|
2022-23
|
|
5,25,166.15
|
|
----
دفاعی شعبے میں 2017 سے 2022 تک درآمدات اور برآمدات کی مقدار، سال کے لحاظ سے ذیل میں دی گئی ہے۔
|
|
درآمدات
|
|

|
|
سال
|
|
جاری شدہ اجازت نامہ کی درآمداتی قدر
|
|
2017-18
|
|
37,030.89
|
|
2018-19
|
|
45,705.57
|
|
2019-20
|
|
47,961.47
|
|
2020-21
|
|
53,118.58
|
|
2021-22
|
|
50,061.68غیر ملکی خریداری میں محصولات اور سرمایہ دونوں کے تحت ڈیفنس اسٹورز/آلات کی خریداری کے لیے شامل ہے۔
|
|
برآمدات
|
|

|
|
سال
|
|
جاری شدہ اجازت نامہ کی برآمداتی قدر
|
|
2017-18
|
|
4,682
|
|
2018-19
|
|
10,746
|
|
2019-20
|
|
9,116
|
|
2020-21
|
|
8,435
|
|
2021-22
|
|
12,815
دفاعی امور کے وزیر مملکت جناب اجے بھٹ نے آج راجیہ سبھا میں جناب گھنشیام تیواری کے سوال کے تحریری جواب میں یہ اطلاعات فراہم کی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
14047
(Visitor Counter : 61
کوئلے کی وزارت
وزارت کوئلہ کی طرف سے منعقدہ کوئلے کو گیس کی شکل دینے سے متعلق ویبنارمیں 100سے زیادہ ماہرین شرکت کی
2030تک 100ملین ٹن گھریلو کوئلے کو گیس کی شکل میں بدلنے کے اہداف ہیں
ماہرین نے دیسی گیس کی شکل دینے کی ٹکنالوجی کو فروغ دینے کی اپیل کی
کوئلہ کو گیس کی شکل دینا –کوئلے کے شعبے کا صاف متبادل ہے
آج یہاں توانائی برائے پائیدارترقی کے موضوع پر ایک ویبنارکا افتتاح کرتے ہوئے وزیراعظم جناب نریندرمودی نے کہاکہ ‘‘ چارگیس کی شکل دینے والے پروجیکٹس کوئلے کو گیس کی شکل دینے کی تکنیکی اورمالیاتی عمل داری کے بنانے میں مدد گارثابت ہوں گے ۔ ’’کوئلے کو گیس کی شکل دینا 6موضوعا ت میں سے ایک تھا ، جس پر بیک وقت 6جلسوں میں بحث کی گئی ۔ یہ مابعد بجٹ ویبناروں کے سلسلے میں نواں ویبنارتھا ، جسے وزیراعظم نے خطاب کیا۔کوئلے کے سکریٹری ڈاکٹرانل کمارجین نے کوئلے کی وزارت کے ذریعہ کوئلے کو گیس کی شکل دینے سے متعلق منعقدہ ویبنار کو خطاب کیا۔ انھوں نے مناسب تجارتی ماڈل پرزوردیا تاکہ صرف عوامی شعبہ ہی نہیں بلکہ نجی شعبہ بھی کوئلے کو گیس کی شکل دینے سے متعلق پلانٹ کے قیام میں اپنا کردار اداکرے ۔ ویبنار میں چھ ممتاز مقررین جس میں نیتی آیوگ کے ممبر ڈاکٹروی کے سارسوت بھی شامل ہیں ، نے شرکت کی ۔ ڈاکٹرسارسوت نے مظاہراتی پلانٹوں کے قیام پرزوردیا تاکہ دیسی ٹکنالوجی کو فروغ دیاجاسکے اورکوئلے کو گیس کی شکل میں بدلنے والے پلانٹوں کے قیام کے لئے پی ایل آئی اسکیم کو متعارف کرایاجاسکے ۔ انھوں نے ٹیکسیشن ، ریاستی محصول ، نقل وحمل اوررکھ رکھاؤ اوراٹھانے رکھنے کے محصولات کے سلسلے میں کیمیاوی اشیاء اورایندھنوں کی پیداوار کے لئے ای پی سی طریقہ کار کے توسط سے کول انڈیا لمیٹڈ اور ترجیحاتی طورپر اس کے معاون اداروں کے ذریعہ کوئلے کو گیس کی شکل دینے کی لاگت کو موزوں بنانے کی تجویز پیش کی ۔
جلسے کے دوران دونوں جے ایس پی ایل کا موجودہ پلانٹ اورٹی ایف ایل کا زیرتعمیر پلانٹ کی جھلکیاں جنرل اسٹیل اورپاورلمیٹڈ کے منیجنگ ڈائرکٹر جناب وی آر شرما اور تالچیرفرٹیلائزر لمیٹڈ کے منیجنگ ڈائرکٹر جناب ایس این یادو کے ذریعہ اشتراک کی گئیں ۔
مزید برآں ، جناب یادونے کوئلے کو گیس میں تبدیل کرنے والے اہم عناصر جیسے کے دیسی ٹکنالوجی کی ترقی ، مسلسل معیار کے لئے پالیسی وضع کرنا اورکوئلے کی غیرمنقطع سپلائی اور ٹی ایف ایل کی طرف سے سامنا کرنے والے چیلنجز کی طرف اشارہ کیا۔100سے زیادہ ماہرین نے اس جلسے میں شرکت کی اورسوال وجواب کے سیشن میں کھل کرکافی بات چیت کی گئی ۔ نیز تھرمیکس پلانٹ اوربھیل  پلانٹ کے تحقیق اورترقی کا اشتراک کیاگیا۔ سی آئی ایل کے چیئرمین نے بھی امونیم نائٹریٹ کو پیداکرنے کے لئے دیسی کوئلے کو گیس میں تبدیل کرنے والے پلانٹ کی ترقی میں بی ایچ ای ایل کے ساتھ ہاتھ ملا نے کے لئے اپنی آمادگی کا اظہارکیا۔
دوسری سیشن میں کوئلے کے اڈیشنل سکریٹری جناب وی کے تیواری نے اہم چھ ماحصل نکات پرروشنی ڈالی جو اس طرح تھے :گیس میں تبدیل کرنے والے پروجیکٹس کے لئے کوئلے کی دستیابی ،تجارتی سطح پردیسی گیس میں تبدیل کرنے والی ٹکنالوجی کی ترقی ، سنتھیٹک گیس سے میتھانال کی پیداوار کے لئے دیسی ٹکنالوجی کی ترقی ، کول گیسی فیکیشن سے حاصل شدہ دیسی مصنوعات کی مارکیٹنگ کے لئے مناسب پالیسی کی گنجائش اور ابتدائی مرحلے میں گیس میں تبدیل کرنے والے پروجیکٹس کی مالی امداد اور پروجیکٹوں کے قیام کے لئے تمام تجارتی ماڈلس کو انجام دینا ۔ کوئلے کے ایڈیشنل سکریٹری نے یہ بیان دیتے ہوئے اپنی بات ختم کی کہ ان تمام اقدامات کے ذریعہ 2030تک گھریلو کوئلے کو کوئلے کو گیس میں تبدیل کرنے کا 100ملین ٹن کا ہدف حاصل کرلیاجائیگا اورپائیدار کوئلے کی افادیت کی نئی راہ پیداہوگی ۔